สวัสดีค่ะ อยากสอบถามว่า เรามีเพศสัมพันธุ์และมีการป้องกันด้วยถุงยางทุกครั้ง หลังจากเสร็จกิจกรรมได้ตรวจสอบถุงยางเพื่อความแน่ใจว่าไม่ชำรุดตลอด แต่ประจำเดือนยังไม่มา จะเป็นอะไรไหมคะ (ปล.พึ่งมีเพศสัมพันธุ์ครั้งแรกค่ะ)
สวัสดีค่ะ KCTD14,การใช้ถุงยางอนามัยนั้น หากใช้ได้อย่างถูกต้อง โอกาสในการตั้งครรภ์ก็มีน้อยมากค่ะ แต่อย่างไรก็ตาม ถุงยางก็ไม่สามารถป้องกันได้ 100% ดังนั้น หากประจำเดือนยังไม่มา ก็ควรตรวจหาการตั้งครรภ์ดูก่อนเพื่อให้แน่ใจ แต่หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะทั้งนี้ หากตรวจไม่พบการตั้งครรภ์ และหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ และอาจใช้ถุงยางอนามัยควบคู่ไปด้วย โอกาสในการตั้งครรภ์ก็จะยิ่งน้อยลงไปอีกค่ะ